text: Kaffemik og julehilsen i Vejle
  03 december 2011 kl. 10.46
  For 34. år i træk sender Fællesforeningen INUIT en julehilsen til Grønland.
  Der var lørdag dækket op til 1500 i DGI Huset i Vejle til den årlige julehilsen til Grønland.
  Det er 34. år i træk, der med grønlandske sange, taler og dans om juletræet, bliver sendt en hilsen hjem til det grønlandske.
  Inuitter fra hele landet kom i dag til Vejle, for at deltage i festen, der bliver dækket af grønlandsk TV, og sendt i det grønlandske fjernsyn juleaften.
  I øvrigt et meget populært program deroppe.
  